Worcester F 80 Distinctiones

148 Maledictio in veteri lege

Maledictio.[[1]](#footnote-1) In veteri lege triplex erat maledictio mulieribus inflicta, quarum alteri omnis mulier subiacebit si non concipiebat. Subiacuit maledictio obprobrii propter sterilitatem, Gen. 30[:23], post conceptum dixit Rachel, *Abstulit Deus obprobrium*, etc. Item si concipiebat subiacuit maledicto peccati, Psal. 50[:7]: *In peccatis concepit me mater mea*. Gen. 3[:16]: *In dolore paries.* De istis dicit Bernardus, *Super missus est*, Dura necessitas mulierum, si pariunt cruciantur, sed non pariunt maledicuntur. Sed reuera beata virgo habuit fecunditatem. Ideo caruit maledictione obprobrii. In conceptu habuit castitatem. Ideo caruit malo peccati. In partu iocunditate. Ideo caruit malo supplicii. Vnde pro primo potest sibi competere benedictio, Ruth pro secundo benedictio. Ju-

/fol. 266rb/

dith pro tercio benedictio, Jael, Jud. 5[:6].

¶ Solet nempe mulier comendari a quatuor. A mundicia corporis, sic commendata est Susanna, Dan. 13[:17]. A preminencia generis, sic comendabat Elizabeth, Mariam, Luc. 1[:5, 38], Vnde hoc mihi vt velliat. A prudentia sermonis. Sic commendauit Holofernes, Judith 11[:19]: *Non est talis mulier.* A decentia conuersacionis. Sic commendabatur Esther 2[:15]: *Erat enim formosa*, etc.

¶ Et nota quod Deus mulierem pre viro per tria preuilegia honorauit. Primum est quod in paradiso mulier fuit formata sicut vir extra paradisum [Gen. 1:27]. Secundo quod carnem supersit de mulier non de viro [Luc. 2:7]. Tercio quod prius post resurrectionem apparuit mulieri quam viro [Matt. 28;9]. Ideo in memoriam tanti privilegii signant potest Maria filio suo, [Psal. 2:7]: *Filius meus es tu.*

1. Maledictio ] Lambeth begins this chapter: In veteri lege… with the “I” capitalized. [↑](#footnote-ref-1)